b"\n_START_ARTICLE_\nStalaktitas\n_START_PARAGRAPH_\nStalaktitas (gr. stalaktos (\xce\xa3\xcf\x84\xce\xb1\xce\xbb\xce\xb1\xce\xba\xcf\x84\xce\xaf\xcf\x84\xce\xb7\xcf\x82) 'la\xc5\xa1antis', angl. stalactite, rus. \xd1\x81\xd1\x82\xd0\xb0\xd0\xbb\xd0\xb0\xd0\xba\xd1\x82\xd0\xb8\xd1\x82) \xe2\x80\x93 kabantis urvinis darinys, paprastai cilindro arba k\xc5\xabgio formos, susiformav\xc4\x99s nuo la\xc5\xa1an\xc4\x8dio vandens, kuris prasisunkia per karbonatingas uolienas ir palieka ant stalaktito pavir\xc5\xa1iaus ma\xc5\xbe\xc4\x85 plon\xc4\x85 kalcito sluoksnel\xc4\xaf. Taip pama\xc5\xbeu stalaktitas \xe2\x80\x9eauga\xe2\x80\x9c. Ilgiausias \xc5\xbeinomas stalaktitas yra 20 m ilgio Brazilijoje._NEWLINE_Stalaktitui giminingas darinys yra stalagmitas."